
REPUBLIKA HRVATSKA
TRGOVAČKI SUD U SPLITU
Sukoišanska 6, Split


U IME REPUBLIKE HRVATSKE 

RJEŠENJE 

Trgovački sud u Splitu, po sucu Katarini Mikulić, povodom prijedloga predlagatelja Financijske agencije, Regionalni centar Split, Podružnica Split, Mažuranićevo šetalište 24b, OIB:85821130368 za otvaranje stečajnog postupka nad dužnikom GRADING d.o.o., Spinutska 27, Split, OIB: 48288974586, 01. rujna 2016. godine 


riješio je 

Odbacuje se prijedlog za otvaranje stečajnog postupka nad dužnikom GRADING d.o.o., Spinutska 27, Split, OIB: 48288974586.


Obrazloženje

Financijska agencija, Regionalni centar Split podnijela je ovom sudu 09. kolovoza 2016. godine zahtjev za otvaranje stečajnog postupka nad GRADING d.o.o., Spinutska 27, Split, OIB: 48288974586.

U podnesenom zahtjevu navedeno je da dužnik na dan 06. srpnja 2016. godine, u Očevidniku redoslijeda osnova za plaćanje, ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 63.715,59 kuna, kao i da prema podacima koji su dostavljeni od Hrvatskog zavoda za mirovinsko osiguranje dužnik ima 4 zaposlenog.

Dana 31. kolovoza 2016. godine predlagatelj je u spis dostavio potvrdu iz koje proizlazi da je na dan izdavanje Potvrde 31. kolovoza 2016. godine na računima i novčanim sredstvima ovršenika (u ovom postupku dužnika) evidentirano 0 dana neprekidne blokade, kao i to da nepodmirene obveze iznose 0,00 kuna (list 10 spisa).  

 Dužnik je do odluke o prijedlogu za otvaranjem stečajnog postupka postao sposoban za plaćanje, pa u smislu čl. 5. Stečajnog zakona ("Narodne novine" broj 71/15, dalje SZ) nema uvjeta za provođenje postupka. 

Slijedom navedenog, a temeljem odredbe čl. 115. st. 1. SZ-a, odlučeno je kao u izreci ovog rješenja. 

 
U Splitu, 01. rujna 2016. godine 

SUDAC


Katarina Mikulić                                                                                                    

POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 


DNA:
- predlagatelju - FINA
- dužniku 
- mrežna stranica e-Oglasna ploča sudova
- u spis

